तीन साल में 183 किडनी ट्रांसप्लांट, इनमें 130 किडनियां दीं महिलाओं ने
जन्म देने के बाद किडनी दान कर एक और नया जीवन देने के मामले में भी महिलाएं पुरुषों से आगे हैं। एमजीएम मेडिकल कॉलेज के आंकड़ों के मुताबिक तीन साल में इंदौर-उज्जैन संभाग में पिछले तीन साल में 183 किडनी ट्रांसप्लांट हुए। इनमें 130 किडनीदाता महिलाएं (मां या प|ी) थीं। यानी, करीब 71% केस में महिलाएं डोनर थीं। वर्ष 2016 के आंकड़े देखें तो 61 किडनी प्रत्यारोपण की अनुमति दी गई। इसमें से 43 किडनीदाता महिलाएं थीं। इंदौर सोसायटी फॉर आर्गन डोनेशन के सचिव डॉ. संजय दीक्षित बताते हैं कि ज्यादातर महिलाएं भावनाओं के कारण अंगदान का फैसला लेती हैं। हालांकि कई केस कमेटी के सामने पहुंच नहीं पाते हैं, क्योंकि ब्लड टिशु मैच नहीं हो पाता। ऑथोराइजेशन कमेटी फॉर आॅर्गन डोनेशन संभाग के मरीजों को अंग प्रत्यारोपण की अनुमति देती है। राज्य के बाहर ऑपरेशन का मामला हो तो प्रकरण डीएमई ऑफिस भेजा जाता है।
आखिर महिलाएं क्यों रहती हैं आगे- किडनी रोग विशेषज्ञ डॉ. प्रदीप सालगिया कहते हैं कि मां और प|ी की इमोशनल बांडिंग ज्यादा होती है। वे समझती है कि किडनी देना उनका पहला हक है।
इस नेक काम में महिलाएं आगे
नागदा निवासी इंदिरा चतुर्वेदी भी पति को किडनी देने जा रही हैं। वे बताती हैं कि जब हमें बीमारी का पता लगा तो सास और मैं किडनी देने को तैयार थे। जांच करवाई तो मेरे टिशु मैच हो गए। 10 मार्च को किडनी का प्रत्यारोपण होगा।
3 साल में हुए किडनी डोनेशन
वर्ष पुरुष महिलाएं
2016 21 42
2015 18 45
2014 14 43
hin_Deva hin_Deva hin_Deva hin_Deva hin_Deva bho_Deva hin_Deva unk unk unk